Disarikan dari Pengajian KH Ahmad Zuhdiannoor (Guru Zuhdi Banjarmasin)Syukuri nang Ada, Kada Usah Sahutang-hutang
AKHLAK orang shaleh di zaman dahulu, mereka-mereka itu tidak membangun rumah atau bangunan apapun, kecuali bangunan itu memang mereka hajatkan dan benar-benar mereka perlukan.
Dengan kata lain, orang-orang di zaman bahari, hati mereka sangat menyukuri apa yang sudah ada pada mereka, sehingga mereka hanya membangun rumah atau bangunan lainnya dikarenakan benar-benar diperlukan saja. Begitupun dengan kebutuhan-kebutuhan duniawi lainnya, mereka kada handak mamaksa diri untuk mendapatkan nang kadada.
Mereka tahu, mamaksa-akan diri, mausahai, mancangkali, atawa mancari nang baluman ada itu, bisa membuat mereka kada ingat menyukuri nang ada. Bahasa lainnya, karena mahaga nang balum ada, kada ingat manyukuri nang sudah ada.
Nah, di zaman sekarang ini, dimana kita dapat dengan mudah memiliki rumah atau keperluan lainnya dengan cara kredit, dimana nafsu kita dimanja-akan banar oleh dunia, kita handak apa aja kawa, padahal di tangan kada baisi duit apa-apa.
Maka dengan kondisi zaman yang seperti itu, perlu disampaikan dan benar-benar harus diperhatikan, amunnya manukar barang dengan cara seperti itu (kredit), perlu diingatakan saat akad, akad-akan dengan harga satuntungnya. Jadi misal kreditnya Rp 500 ribu per bulan, kali-akan kreditnya berapa bulan, misalnya 15 tahun, berarti duitnya Rp 90 juta. Maka akadnya, “kujual rumah lawan ikam Rp 90 juta” dan disahut “kutukar rumah lawan ikam Rp 90 juta”.
Kaya itu jua mun mangaridit kandaraan. Misalnya bulanannya Rp 600 ribu dikali berapa tahun, misal total akhirnya Rp 18 juta, berarti akadnya “kujual kandaraan lawan ikam Rp 18 juta” dan disahut “kutukar kandaraan lawan ikam Rp 18 juta”, walaupun harga kontan kandaraan itu misalnya Rp 15 juta.
Dengan cara seperti itu, maka rumah nang kita akad-akan tadi, kandaraan nang kita akad-akan tadi, statusnya sudah milik kita karena sudah kita akad-akan, cuma duitnya aja belum dibayar. Sesuai perjanjian, bayari-ai tunggal bulanan kreditnya.
Pun demikian, sebelum kita bujur-bujur handak mengredit, sebaiknya sembahyang hajat dulu lawan Allah. Bedoa, bepadah wan Allah; “Ya Allah, ulun handak baisi rumah, tapi duitnya kadada. Ulun bapadah lawan pian, ulun minjam duit pian. Ulun yakin, kawa aja pian mambayari”.
Ingatakan bapadah dulu wan Allah. Jangan sampai saat handak bahutang, kita kada ingat bapadah lawan Allah. Karena kita kada tahu apa yang akan terjadi dalam kehidupan kita. Bisa jadi hitung-hitungan kita luput. Kita nang misalnya bapingkut lawan toko, mahitung bahwa kredit bisa dibayar dari usaha toko, siapa nang tahu dua tiga bulan ke depan tokonya kebakaran, kamana lagi mangadu? Makanya bapadah dulu wan Allah!
Tapi mudah-mudahan, kita sabaraan kada sampai talilit hutang, apalagi hutang nang babunga-bunga. Mudahan jangan ada, mudahan kita berataan dilepasakan Allah daripada hutang. Apalagi sampai menderita membayari hutang-hutang nang babunga.
Ringkas kata, mun handak bahutang, cari-i nang bahutang 100, bayarnya 100 jua. Atau bahutang 100 bayarnya 90. Itu aja nang dicari-i. Mun ada urang nang handak mahutangi 100 bayarnya 150, kada usah gin. Kada usah gin, kasian ikam. Tasiksa ikam kaina. Nang 100 ni aja balum tantu kawa bayar, apalagi harus bayar 150. Nang 100 ni aja jadi pikiran, apalagi bayarannya 150, kada usah ah. Kasian ikam, kasian bini ikam, anak cucu ikam. Bini nakal, anak cucu nakal gara-gara tamakan duit nang diharamakan oleh Allah SWT.
Pokoknya mun kada baisi baras baranai, bila kada baisi iwak baranai, bila garing baubat, bila mati patak! Hidup kada perlu dipermasalahkan, nang penting kita lawan Allah. Kalau kita kada mampu makan, kada usah makan! Kalau kada mampu baubat, kada usah baubat! Nang penting jangan dipaksa-akan!
Babinian ni lah, daripada hari-hari makan di warung, baik bamasak di rumah, jelas lebih murah. Mun sekali-sekali boleh, tapi jangan hari-hari. Kasian laki nang bacari, apalagi gawian laki misalnya sakit jua, apalagi sampai tahutang-hutang hanya karena manurutakan kahandak makan di warung satiap hari. Baik bamasak di rumah, biar iwaknya sapat karing, insya Allah nyaman haja asal kita musyahadah.
Kesimpulannya, sebagaimana akhlak orang-orang shaleh bahari nang hati mereka sangat menyukuri apa yang sudah ada pada mereka, dan mereka kada handak mamaksa diri untuk mendapatkan nang kadada, maka hendaklah kita jua senantiasa menyukuri nang ada, dan kada perlu mamaksa diri untuk mandapat-akan nang kadada.
Syukuri nang ada haja, walau bahutang itu boleh (dengan catatan nilai yang diakadkan adalah nilai total yang dikredit sebagaimana ulasan di atas, red), tapi mun kawa kada usah sahutang-hutang, apalagi hutangnya nang babunga-bunga.
Mudahan jangan ada lagi kaum muslimin nang bahutang itu babunga. Dan mudahan jangan ada kaum muslimin nang mahutangakan itu babunga. Mudahan kita selamatan berataan, aamin ya Rabbal’alamin.[]
** Kitab Ilmunnibras Karangan Habib Abdullah bin Alwi bin Hasan al-Atthas
bjn_Latn ind_Latn ind_Latn bjn_Latn bjn_Latn ind_Latn bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn